stanford-oval/wikipedia huggingface dataset:
Splinter Cell (kirjasarja)

Tom Clancy luonut kirjasarjan Splinter Cell, joka on kehittynyt Splinter Cell -pelisarjan menestyksestä.
Hyvin menestynyt pelisarja loi vuonna 2004 ensimmäisen Splinter Cell -romaanin, joka aloitti kirjasarjan. Kirjojen oikea kirjoittaja on myös James Bond -kirjoistaan tunnettu Raymond Benson.
Yhtäkään kirjasarjan kirjoista ei ole suomennettu.
Sarjan kirjat:
Tom Clancy’s Splinter Cell (2004) - kirjoittanut Raymond Benson salanimellä David Michaels
Tom Clancy’s Splinter Cell: Operation Barracuda (2005)
Tom Clancy’s Splinter Cell: Checkmate (2006)
Tom Clancy’s Splinter Cell: Fallout (2007)
Tom Clancy’s Splinter Cell: Conviction (2009)
Tom Clancy's Splinter Cell: Endgame (2009)
Tom Clancy's Splinter Cell Blacklist: Aftermath (2013) - kirjoittanut Peter Telep
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Tom Clancy's Splinter Cell
Ansarikirva

| Ansarikirva |
| --- | --- |

Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Nivelkärsäiset Hemiptera
Alalahko::  Kirvansukuiset Sternorrhyncha
Yläheimo::  Aphidoidea
Heimo::  Kirvat Aphididae
Alaheimo::  Putkikirvat Aphidinae
Tribus::  Macrosiphini
Suku::  Macrosiphum
Laji::  euphorbiae
Kaksiosainen nimi
 Macrosiphum euphorbiae  (Thomas, 1878) 
Katso myös
   Ansarikirva Wikispeciesissä   Ansarikirva Commonsissa 
Infobox OKNimi-testi OK: 
Ansarikirva (Macrosiphum euphorbiae) on kirvoihin kuuluva pieni hyönteislaji. Se on kansainvälisesti merkittävä kasvien tuholainen ja luokiteltu myös Suomessa haitalliseksi vieraslajiksi.
Koko ja ulkonäkö

Siivettömät yksilöt ovat pitkulaisen päärynänmuotoisia, melko kiiltäviä ja väriltään vihreitä tai vaaleanpunaisia. Vihreillä yksilöillä on selkäpuolella tummanvihreä pitkittäisjuova. Verkkosilmät ovat aina punaiset. Tuntosarvet, raajat, vaharauhasputket ja takaruumiin kärjen cauda ovat pitkät ja vaaleat. Näistä tuntosarvet ja vaharauhasputket tummenevat hieman kärkeä kohti. Lisäksi raajoissa säären kärkiosa on hyvin tumma. Siivelliset yksilöt muistuttavat siivettömiä, mutta tuntosarvet ja vaharauhasputket ovat tummemmat. Keskenkasvuiset yksilöt ovat vaalean, jauhemaisen vahan peittämiä ja niillä on tumma selkäjuova. Ruumiin pituus 2,0–4,0 mm.
Kromosomiluku 2n=10.
Levinneisyys

Ansarikirva on peräisin Pohjois-Amerikasta, mutta levinnyt ihmisen mukana ja on nykyisin levinneisyydeltään kosmopoliittinen. Ensimmäiset kirvat kulkeutuivat Eurooppaan vuonna 1917.
Elinympäristö ja elintavat

Alkuperäisellä elinalueellaan ansarikirvan primääri-isäntiä ovat ruusut, joilta neitseellisesti lisääntyvät yksilöt siirtyvät myöhemmin moniin eri sekundääri-isäntiin, kunnes kirvat lopulta palaavat ruusuihin lisääntymään suvullisesti ja munimaan. Sen sijaan muualla maailmassa laji lienee täysin anholosyklinen eli lisääntyminen tapahtuu sekundääri-isännillä ja kokonaan neitseellisesti. Ansarikirvan sekundääri-isäntien valikoima on huomattavan laaja ja siihen kuuluu lajeja yli 20 eri kasviheimosta, mukaan lukien monet viljelykasvit kuten peruna, salaatti, juurikkaat, paprikat, kurkut ja erilaiset koristekukat kuten daaliat ja krysanteemit. Laji on erityisen merkittävä tuholainen lämmittämättömissä kasvihuoneissa ja koisokasveille.
Ansarikirvat muodostavat ravintokasvien lehdille tai kukintoihin kirvakolonioita. Yksittäinen kirva elää 10–35 vuorokautta ja tuottaa 30–50 poikasta. Neitseellinen lisääntyminen on tehokasta ja kirvojen määrä voi kaksinkertaistua alle kolmessa vuorokaudessa.
Kasvinesteiden imeminen heikentää ravintokasvia. Tämän lisäksi ansarikirva levittää lähes 70 kasvien virustautia, joista merkittävä on ainakin perunan Y-virus. Suomessa ansarikirva kuuluu haitallisten vieraslajien luetteloon.
Ansarikirvan saalistajia ovat ainakin seuraavat: kaksipistepirkko (Adalia bipunctata), kosteikkopirkko (Anisosticta novemdecimpunctata), Aphidoletes aphidimyza, maakiitäjäiset (Carabidae), Ceraeochrysa cubana, pihaharsokorento (Chrysoperla carnea), Chrysoperla harrisii, Chrysoperla rufilabris, seitsenpistepirkko (Coccinella septempunctata), Coccinella transversoguttata, Dicyphus tamaninii, Episyrphus balteatus, Eupeodes corollae, harlekiinileppäpirkko (Harmonia axyridis), Hippodamia undecimnotata, nummipirkko (Hippodamia variegata), Macrolophus melanotoma eli (Macrolophus caliginosus), Melanostoma fasciatum, Orius insidiosus, Orius sauteri, seinälukki (Phalangium opilio), tarhasysikiitäjäinen (Pterostichus madidus), aitosysikiitäjäinen (Pterostichus melanarius) ja Scymnus apetzi.
Ravintokasvit

Laji on laaja polyfagi ja se on tavattu yli 200 eri kasvilajilta.
Aiheesta muualla

ITIS: Macrosiphum euphorbiae (englanniksi)
Aphid Species File (englanniksi)
Centre for Agriculture and Biosciences International (CABI): Macrosiphum euphorbiae (potato aphid) (englanniksi)
University of Michigan, Animal Diversity Web (ADW): Macrosiphum euphorbiae (englanniksi)
Pherobase: Semiochemicals of Macrosiphum euphorbiae, the Potato aphid (englanniksi)
Splay Suomi

Splay Suomi on huhtikuussa 2014 perustettu suomalainen tubettajien YouTube-verkosto. Se oli perustamishetkellään Suomen ensimmäinen YouTube-verkosto.
Splay Suomen liiketoiminta perustuu sen tarjoamiin sponsorointi-, ja mainontamahdollisuuksiin verkostoonsa kuuluvien tubettajien sisällöissä. Se pyrkii toimimaan välikätenä markkinoijien ja tubettajien välillä. Vuonna 2014 sen verkoston arvioitiin tavoittavan jopa 6,3 miljoonaa videon näyttökertaa kuukaudessa. Splayn verkostoon Suomessa kuuluvat muun muassa Sonja Hämäläinen, Roni Bäck sekä Hydraulic Press Channel.
Splay Suomi on osa kansainvälistä Splay Networks -yritystä, jolla on toimintaa myös muun muassa Ruotsissa.
Star Trek Into Darkness

| Star Trek Into Darkness |
| --- | --- |

Ohjaaja:  J. J. Abrams
Käsikirjoittaja:   Alex Kurtzman  Damon Lindelof  Roberto Orci 
Perustuu:  Gene Roddenberry luomaan sarjaan
Tuottaja:   J. J. Abrams  Bryan Burk  Alex Kurtzman  Damon Lindelof  Roberto Orci 
Säveltäjä:  Michael Giacchino
Kuvaaja:  Daniel Mindel
Leikkaaja:   Maryann Brandon  Mary Jo Markey 
Tuotantosuunnittelija:  Scott Chambliss
Pukusuunnittelija:  Michael Kaplan
Pääosat:   Chris Pine  Zachary Quinto  Zoë Saldaña  Karl Urban  Anton Yelchin  John Cho  Simon Pegg  Benedict Cumberbatch 
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Pictures UIP-Dunafilm Netflix
Ensi-ilta:   23. huhtikuuta 2013 (Sydney)  9. toukokuuta 2013 (osa Eurooppaa)  Yhdysvallat 16. toukokuuta 2013  Suomi 5. kesäkuuta 2013 
Kesto:  133 minuuttia
Alkuperäiskieli:  englanti
Budjetti:  190 000 000 dollaria
Tuotto:  467 365 246 dollaria
Edeltäjä:  Star Trek
Seuraaja:  Star Trek Beyond
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Star Trek Into Darkness on vuonna 2013 ensi-iltansa saanut J. J. Abramsin ohjaama 3D-elokuva. Se on Star Trek -saagan 12. elokuva. Elokuvan englanninkielinen nimi on sanaleikki, sen suora käännös on ”Tähtimatka pimeyteen”.
Juoni

Enterprisen tutkiessa primitiivistä planeettaa Kirk miehistöineen rikkoo Ensimmäistä sääntöä olla missään tekemisissä primitiivisten asukkaiden kanssa. Kirk alennetaan ja amiraali Pike ottaa Enterprisen jälleen hallintaansa, Kirk sen förstinä.
Salaisen Osasto 31:n terrori-iskun jälkeen Pike ja Kirk osallistuvat tapaamiseen, jossa keskustellaan iskun alkuunpanijan, Liiton agentin John Harrisonin etsinnästä. Tämä kuitenkin iskee kokoukseen ilma-aluksella ja pakenee siirtimellä Klingonien kotimaailmaan Kronokseen surmattuaan useita, myös Piken. Kirk palautetaan Enterprisen kapteeniksi ja hän saa tehtäväkseen etsiä ja tuhota Harrisonin käyttäen uusia fotonitorpedoja, joita lastataan alukseen 72.
Montgomery Scott eroaa palveluksesta protestiksi, ettei saa tarkastaa torpedoja ensin.  Spock, Leonard McCoy ja Uhura saavat vakuutettua Kirkin, että Harrisonin vangitseminen olisi parempi vaihtoehto.
Kronokseen saavuttuaan Kirk, Spock ja Uhura lähtevät vangitsemaan Harrisonia, mutta klingonipartio pysäyttää heidät. Harrison surmaa klingonit melkein yksinään ja antautuu Kirkille kuultuaan häneen suunnattujen torpedojen lukumäärän. Harrison paljastaa todellisen nimensä Khan, geneettisesti muutettu superihminen, joka herätettiin kryokapselista 300 vuoden unen jälkeen. Amiraali Marcus sai hänet suunnittelemaan aseita Liiton ja Klingonien välille syttyvää sotaa varten. Torpedoiden havaitaan sisältävänkin Khanin miehistön kryosäiliöissä.
Enterprisen poimumoottorien rikkoutumisen takia alus on liikuntakyvytön kun tunnusmerkitön Liiton sota-alus USS Vengeance saapuu amiraali Marcuksen ohjaamana paikalle. Takaa-ajossa alukset matkaavat Maan läheisyyteen. Vengeance aikoo tuhota Enterprisen. Kyydissä ollut Scotty saa sabotoitua aluksen voimanlähteen joksikin aikaa.
Siirtimien toimimattomuuden takia Kirk ja Khan tekevät avaruuspuvuissa lennon aluksesta toiseen. Vengeancella Khan surmaa Marcuksen ja ottaa aluksen hallintaansa. Hän sopii Spockin kanssa vankien vaihdosta ja vaihtaa Kirkin ja muut 72:een torpedoon aikoen sitten tuhota Enterprisen. Spock saa tietää alkuperäiseltä Spockilta (Leonard Nimoy) että hänen aikalinjansa Khan Noonien Singh oli tyranni, häneen ei voinut luottaa ja että hänet voitettiin lopulta "suurin kustannuksin". Spock luovuttaa torpedot, mutta vasta poistettuaan kryosäiliöt ja aseistettuaan ne. Torpedot räjähtävät rampauttaen Vengeancen ja molemmat vaurioituneet alukset syöksyvät Maata kohti. Poimumoottorin ollessa vioittunut, Enterprise ei voi korjata kurssiaan. Kirk päättää mennä radioaktiiviseen kammioon ja saa moottorin toimimaan. Kirk saa kuolemaan johtavan säteilyannoksen.
Khan rysähtää aluksellaan San Franciscoon, missä Spock siirtyy takaa-ajoon. McCoyn koe Tribblellä paljastaa Khanin veren sisältävän regeneraation aikaansaavaa ainetta, minkä takia Khania ei saanut surmata, jonka takia Uhura lähtee estämään surmaa tainnuttimella.
Vuotta myöhemmin Khan on palautettu kryosäiliöön miehistönsä seuraksi ja uudelleenrakennettu Enterprise lähtee viisivuotiselle tutkimusmatkalle.
Näyttelijät

| 0 | 1 | 2 |
| --- | --- | --- |
|  Chris Pine  | … |  Kapteeni James T. Kirk   |
|  Zachary Quinto  | … |  Komentaja Spock, tiedeupseeri ja försti   |
|  Benedict Cumberbatch  | … |  ”John Harrison” / Khan   |
|  Karl Urban  | … |  Komentajaluutnantti tri. Leonard ”Bones” McCoy   |
|  Zoë Saldaña  | … |  Luutnantti Nyota Uhura, yhteysupseeri   |
|  Anton Yelchin  | … |  Aliluutnantti Pavel Chekov, navigaattori   |
|  John Cho  | … |  Luutnantti Hikaru Sulu, ruorimies   |
|  Simon Pegg  | … |  Komentajaluutnantti Montgomery ”Scotty” Scott, konemestari   |
|  Bruce Greenwood  | … |  Amiraali Christopher Pike   |
|  Noel Clarke  | … |  Thomas Harewood   |
|  Alice Eve  | … |  Tri. Carol Marcus   |
|  Peter Weller  | … |  Amiraali Marcus, tri. Carol Marcusin isä   |
|  Leonard Nimoy  | … |  Alkuperäinen Spock   |
Tuotanto

Elokuvan kuvaukset alkoivat tammikuussa ja päättyivät toukokuussa 2012. Elokuva on kuvattu IMAX-kameroilla ja muutettu jälkituotannossa kolmiulotteiseksi.
Aiheesta muualla

Star Trek Into Darkness Internet Movie Databasessa (englanniksi)
Star Trek Into Darkness Elonet.
Sullivanin piirikunta (New Hampshire)

Sullivanin piirikunta (engl. Sullivan County) on Yhdysvaltojen New Hampshiren osavaltiossa sijaitseva piirikunta. Sen väkiluku oli 43 146 vuonna 2019. Piirikunnan hallintokeskus on Newportin kaupunki. Piirikunta on perustettu vuonna 1827.
Aiheesta muualla

Kuvia tai muita tiedostoja aiheesta Sullivanin piirikunta (New Hampshire) Wikimedia Commonsissa
Stiletto Heels

| ”Stiletto Heels” Matthau Mikojan |
| --- | --- | --- |

Singlen tiedot
 Äänitetty : syys–marraskuu 2007, Cosmic-studiot, Tampere
 Julkaistu: 6. helmikuuta 2008
 Tuottaja(t): Lex Luthor
 Tyylilaji: rock
 Kesto: 06.08
 Levy-yhtiö: Poko Records
Matthau Mikojanin muut singlet
|   | ”Stiletto Heels” 2008 | ”Gypsy Eye” 2009 |
Stiletto Heels on suomalaismuusikko Matthau Mikojanin kappale ja debyyttisingle sooloartistina. Se julkaistiin 6. helmikuuta 2008. Singlellä on myös "Print Lies" -kappale, joka ei ole Mikojanin Matthau Mikojan -albumilla. Nimikappale sen sijaan on.
Single julkaistiin Poko Rekordsin Gaga Goodies Oy -levymerkin kautta.
Kappaleet

Kappaleet kirjoittanut Matthau Mikojan sekä sovittanut Mikojan, Antti Suomalainen ja Simo Stenman.
Stiletto Heels
Print Lies
Kokoonpano

Matthau Mikojan – laulu, taustalaulu, kitarat ja basso
Simo Stenman – rummut
Antti Suomalainen – koskettimet, ohjelmointi
Kokoonpano > Tuotanto

Matthau Mikojan – vastaava tuottaja
Antti Suomalainen ("Lex Luthor") – tuottaja, äänittäjä, miksaaja
Jarno Alho – rumpujen äänitys ja miksaus
Svante Forsbäck – masteroija (Chartmakers)
J. Karelius – kansitaide
Kari Lahtinen – layout
Harri Hinkka – valokuvat
Spleiknieriä

| Spleiknieriä |
| --- | --- |
 Kuvan kolme ylintä kalaa ovat erilaisia tiikeritaimenia (Salmo trutta × Salvelinus fontinalis) ja alin spleiknieriä
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Lohikalat Salmoniformes
Heimo::  Lohet Salmonidae
Suku::  Nieriät Salvelinus
Laji::  namaycush × fontinalis
Kaksiosainen nimi
 Salvelinus namaycush × fontinalis 
Katso myös
   Spleiknieriä Wikispeciesissä  
Infobox OKNimi-testi OK: 
Spleiknieiriä (Salvelinus namaycush × fontinalis) on harmaanieriän (Salvelinus namaycush) ja puronieriän (Salvelinus fontinalis) välinen risteymä.
Spleiknieriän evät ovat kolmiväriset. Kalan kyljillä on vaaleita ja punaisia täpliä tummalla pohjalla. Se ei vivahda purotaimenen tapaan siniseen. Spleiknieriän pyrstö on lievästi haarautunut. Sen pituus on tavallisesti 25–46 senttimetriä ja paino 450 grammasta 1,35 kilogrammaan.
Spleiknieriä syntyi, kun harmaanieriän mätiä hedelmöitettiin puronieriän maidilla. Spleiknieriä on lisääntymiskykyinen, kasvaa nopeammin kuin harmaanieriä ja puronieriä sekä sen lisääntyminen tapahtuu syvässä vedessä. Lajia on istutettu Suomeen, mutta tulokset eivät vastanneet odotuksia ja istutukset lopetettiin.
Sture Lagerwall

| Sture Lagerwall |
| --- | --- |

Henkilötiedot
Syntynyt: 13. joulukuuta 1908 Tukholma, Ruotsi
Kuollut: 1. marraskuuta 1964 (55 vuotta) Malmö, Ruotsi
Ammatti:  näyttelijä
Puoliso:  Gun Linderoth   (1932–1940)   Guje Lagerwall   (1940–1956)   Anne-Marie Werner   (1957–1964)
Aiheesta muualla
IMDb 
Elonet
Sture Lagerwall (13. joulukuuta 1908 Tukholma, Ruotsi – 1. marraskuuta 1964 Malmö, Ruotsi) oli ruotsalainen näyttelijä.
Filmografia

1931 – Markurells i Wadköping
1936 – Bombi Bitt och jag
1937 – Häxnatten
1938 – Karriär
1939 – Me kaksi (Vi två)
1939 – Filmen om Emelie Högqvist
1941 – Lasse-Maja
1943 – Kungsgatan
1944 – Kejsarn av Portugallien
1946 – Kärlek och störtlopp
1948 – Banketten
1950 – Den vita katten
1957 – Med glorian på sned
1960 – Paholaisen silmä (Djävulens öga)
Aiheesta muualla

Sture Lagerwall Internet Movie Databasessa. (englanniksi)
Soulset

Yhtyeen juliste, Herbie Kastemaa 1968.
Soulset oli suomalaisten jazzmuusikoiden Martti "Edward" Vesalan ja Seppo "Paroni" Paakkunaisen vuonna 1968 perustama soul-musiikkia soittanut yhtye. Laulajaksi he löysivät Tukholmasta sudanilaissyntyisen Al Sharpin. Yhtye voitti Sofiassa nuorisofestivaalin pop-yhtyeiden sarjan kesällä 1968. Soulset toimi ajoittain myös Ringan ja Kaksosten, M. A. Nummisen, Pekka Strengin ja Sirkka Keiskin taustayhtyeenä.
Soulset soitti ensimmäisen keikkansa SKDL:n vappujuhlassa Helsingin Suurkirkon portailla vuonna 1968. Yhtye oli myös yksi ensimmäisistä Kemijärven Perävaaran huvikeskuksen esiintyjistä kesäkuussa 1968.
Yhtyeen ainoa varsinainen levy oli vuonna 1969 julkaistu Nykysuomalaista - Contemporary Finnish, jonka raidoilla 1–5 soittaa Soulset laulajanaan nyt Harri Saksala ja 6–9 Edward Vesala Jazz Band. Levyllä kokoonpano oli Saksala (laulu, huuliharppu), Paakkunainen (huilu, saksofonit), Ilja Saastamoinen (kitara), Mamba Koskinen (piano), Heikki "Häkä" Virtanen (sähköbasso) ja Vesala (rummut).  Tämän levyn lisäksi Soulsetiltä ilmestyi harvinainen rajoitetulle ryhmälle jaettu Yksi, kaksi, kolme, neljä souljumppaa.
Diskografia > Singlet

Ahdistus / Nyt on tie sulle avoin (1968)
Laulain työsi tee / Saat kaiken muuttumaan (1969)
Sauna-soul / Brown and Hard (1969)
Diskografia > Singlet > Taustayhtyeenä

Sirut: Taidanpa rakastaa liikaa / Neidon ylistys '68 (1968)
Ringa ja Kaksoset: Kunhan maksat kyytisi / Pitkin, poikin (1968)
Anssi Savioja: Kaukana pohjoisessa / Sääli on sairautta (1968)
Arto Vilkko: Miksi leikit vain / Äänesi kuulla saan (1968)
M.A. Numminen: Liljankukka / Suutarin tyttären pihalla (1968)
Sirkka Keiski: Mä heräsin / Ei vieläkään (1969)
Arto Vilkko: Taas aamu on / Tää onko unta vaan (1969)
Diskografia > LP:t

Yksi, kaksi, kolme, neljä, souljumppaa (1969)
Nykysuomalaista - Contemporary Finnish (1969)
Diskografia > Muuta

Soulsetin kappale The Dish on mukana Love Recordsin "Reunion" -kokoelma-albumilla. Soulset soittaa kahdella Pekka Strengin Magneettimiehen kuolema -albumin vuoden 2003 CD-julkaisun bonusraidalla.
Aiheesta muualla

Artikkeli Rytmi-lehdessä 5/04 (Arkistoitu – Internet Archive)
Edward Vesala Discography
Sosiaalidemokraattinen puolue (Andorra)

| Sosiaalidemokraattinen puolue> Partit Socialdemòcrata |
| --- | --- |
  
  
  
Perustettu:  2000
Johto:   Pere López Agràs 
Ideologia:  sosiaalidemokratia
Poliittinen kirjo:  keskusta-vasemmisto
Osoite:  C/ Verge del Pilar, 5, 3-1 AD500, Andorra La vella
Värit:  punainen
Yleiskokous:  7 / 28
Kotisivu:  www.psa.ad
Infobox OKVirheellinen NIMI-arvo: 
Sosiaalidemokraattinen puolue (kat. Partit Socialdemòcrata; PS) on andorralainen sosiaalidemokraattinen puolue.
Andorran sosiaalidemokraattinen puolue, PS perustettiin vuonna 2000, kun Agrupament Nacional Democràtic hajosi kahteen osaan. PS:n perustaja oli Jaume Bartumeu. Puolue sai vuoden 2001 vaaleissa kuusi paikkaa Andorran parlamenttiin. Se pystyi kasvattamaan osuuttaan seuraavissa vaaleissa, ja vuoden 2009 vaaleissa PS sai peräti 45,8 prosenttia äänistä. Parlamenttiin se sai 14 edustajaa eli puolet paikoista.
PS:n puoluejohtaja Jaume Bartumeusta tuli vuoden 2009 vaalien jälkeen uusi pääministeri. Tilanne kriisiytyi kuitenkin kaksi vuotta kestäneeksi umpikujaksi, jonka aikana valtion budjettia ei edes pystytty lyömään lukkoon. Andorrassa järjestettiinkin uudet vaalit vuonna 2011. PS menetti vuoden 2011 vaaleissa suurimman puolueen paikkansa ja sai kuusi edustajaa parlamenttiin. Puolue ajautui tämän jälkeen sisäiseen kriisiin, ja kesäkuun puoluekokous oli riitainen eikä niissä ollut lähellekään kaikki paikalla. Uudeksi puoluejohtajaksi valittiin Víctor Naudi i Zamora, jonka tukena oli poissaolojen takia käytännössä vain 39 prosenttia äänioikeutetuista.
Naudi ja Bartumeu jättivät sosiaalidemokraatit vuonna 2013. Bartumeu perusti uuden parlamenttiryhmän. Vuoden 2015 vaaleissa PS sai enää vain kolme paikkaa parlamenttiin. Puolueen johtoon nousi vuonna 2017 Pere López Agràs. Vuoden 2019 vaaleissa PS nousi jälleen toiseksi suurimmaksi puolueeksi, ja se sai seitsemän edustajaa.
Aiheesta muualla

Kotisivut (katalaaniksi)
Suonenveto

Suonenveto eli lihaskramppi on lihassupistus, jossa lihas supistuu ääriasentoon ja verenkierto heikkenee aiheuttaen hapenpuutteesta johtuvan kivun tunteen. Suonenveto tapahtuu tavallisesti öisin tai rankan urheilusuorituksen jälkeen. Usein kylmä vesi tai ilma voi aiheuttaa suonenvedon. Öiset suonenvedot lisääntyvät yleensä iän mukana. Noin kolmasosa 60–70-vuotiaista kärsii toistuvista suonenvedoista. Eräissä sairauksissa lihaskramppeja esiintyy normaalia enemmän, esimerkiksi munuaisten vajaatoiminnassa ja suolatasapainon häiriössä. Syytä perusterveiden ihmisten suonenvetoon ei tunneta.
Hoito

Ensiapuna suonenvetoon auttaa yleensä kramppaavan lihaksen venyttäminen. Säännöllisen lihasten venyttelyn ei ole havaittu ehkäisevän suonenvetoa, mutta erään tutkimuksen mukaan lihaksen venyttely juuri ennen nukkumaanmenoa ehkäisee ja lievittää kramppeja.
Suonenvetoon auttaa myös jos aktivoi vastakkaista lihasta. Jos esimerkiksi pohjelihaksesta vetää suonta, pitää työntää varpaita ylöspäin, jolloin säärilihakset aktivoituvat ja pohjelihas venyy.
Yleensä kivennäisten, myös kalkin, puute voi aiheuttaa suonenvetoa. Parhaiten suonenvetoa ehkäisevät terveet elämäntavat, terveellinen ravinto, lämmin pukeutuminen sekä riittävä nesteensaanti ja liikunnan harrastaminen.
Moni käyttää magnesiumia estääkseen suonenvetoja, mutta tutkimusten mukaan se on hyödytöntä ja terve ihminen saa tarpeeksi magnesiumia ravinnostaan. Tosin urheilijoiden kramppeja on tutkittu vasta hyvin vähän. Kramppaavan lihaksen venyttely auttaa kramppiin, ehkä myös lihaksen venyttely juuri ennen nukkumaanmenoa.
Suomen Työmies

Suomen Työmies tarkoittaa seuraavia asioita:
Suomen Työmies, vuosina 1920–1923 ilmestynyt Suomen sosialistisen työväenpuolueen sanomalehti
Suomen Työmies, vuonna 1930 ilmestynyt vasemmistoradikaali sanomalehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Suomen Työmies”, voi hakea sivunnimihaulla, laajalla sivunnimihaulla tai tekstihaulla.
Suoniemen kirkko

| Suoniemen kirkko |
| --- | --- |
 Kirkko kesäkuussa 2012.
Sijainti:  Suoniementie 549, Nokia
Koordinaatit:  61°26′28″N, 023°12′54″E
Seurakunta:  Nokian seurakunta
Rakentamisvuosi:  1803, erillinen kellotapuli 1820
Suunnittelija:  Gustav (Kustaa) Stenman
Materiaali:  hirsi
Istumapaikkoja:  520
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Suoniemen kirkko on entisen Suoniemen kunnan alueella Nokialla oleva kirkkorakennus ja Nokian vanhin kirkko. Se on valmistunut vuonna 1803 ja erillinen kellotapuli 1820. Kirkko on tyypiltään sisäviisteinen ristikirkko. Kirkon suunnittelija on mylläri Gustav (Kustaa) Stenman. Kirkkoa on korjattu perusteellisemmin vuosina 1902 ja 1990–1991.
Kirkon pneumaattiset urut ovat 12-äänikertaiset ja peräisin vuodelta 1903. Urut rakensi Kangasalan urkutehtaan perustajan Anders Thulén poika Bror Axel Thulé. Kristuksen ristiinnaulitsemista esittävä alttaritaulu on vuodelta 1903, sen on maalannut Felix Frang.
Kirkon lähellä on nykyään museokäytössä oleva lainamakasiini vuodelta 1860 ja niin ikään museona oleva lääninlääkärin käyttämä ruumiiden leikkaushuone, joka oli alkuperäiskäytössä vielä 1950-luvulla. Lisäksi kirkon lähellä sijaitsee Kukonkivi-niminen siirtolohkare.
Aiheesta muualla

Kuvia tai muita tiedostoja aiheesta Suoniemen kirkko Wikimedia Commonsissa
Syyskuun 11.

Syyskuun 11. voi tarkoittaa:
päivämäärää 11. syyskuuta
Yhdysvalloissa 11. syyskuuta 2001 tehtyjä terrori-iskuja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Syyskuun 11.”, voi hakea sivunnimihaulla, laajalla sivunnimihaulla tai tekstihaulla.
Sten Wistrand

Sten Wistrand (s. 8. tammikuuta 1954) on ruotsalainen kirjailija, kirjallisuudentutkija ja yliopistonlehtori. Hän oli ensimmäinen henkilö, joka suoritti Örebron yliopistossa kirjallisuudentutkimuksen tohtorintutkinnon. Hänen väitöskirjansa käsitteli Hjalmar Bergmanin romaania Jac ilveilijä. Akateemisen uransa ulkopuolella Wistrand on kirjoittanut mm. lastenkirjoja (Mest om Anton ja Ännu mer om Anton).